CELEX: 62016TA0729
Language: el
Date: 2018-10-25 00:00:00
Title: Υπόθεση T-729/16: Απόφαση του Γενικού Δικαστηρίου της 25ης Οκτωβρίου 2018 — PO κ.λπ. κατά ΕΥΕΔ (Υπαλληλική υπόθεση – ΕΥΕΔ – Αποδοχές – Υπάλληλοι τοποθετημένοι στην αντιπροσωπεία του Πεκίνου – Οικογενειακά επιδόματα – Σχολικό επίδομα για το έτος 2015/2016 – Άρθρο 15, δεύτερη περίοδος, του παραρτήματος Χ του Κανονισμού Υπηρεσιακής Καταστάσεως – Υπέρβαση του ανώτατου ορίου που προβλέπει ο ΚΥΚ για τις τρίτες χώρες – Απόφαση για την επιβολή ανωτάτου ορίου στην απόδοση των σχολικών δαπανών σε εξαιρετικές περιπτώσεις – ΓΕΔ)

7.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 4/24
            
         
      Απόφαση του Γενικού Δικαστηρίου της 25ης Οκτωβρίου 2018 — PO κ.λπ. κατά ΕΥΕΔ
      (Υπόθεση T-729/16) (1)
      
      (Υπαλληλική υπόθεση - ΕΥΕΔ - Αποδοχές - Υπάλληλοι τοποθετημένοι στην αντιπροσωπεία του Πεκίνου - Οικογενειακά επιδόματα - Σχολικό επίδομα για το έτος 2015/2016 - Άρθρο 15, δεύτερη περίοδος, του παραρτήματος Χ του Κανονισμού Υπηρεσιακής Καταστάσεως - Υπέρβαση του ανώτατου ορίου που προβλέπει ο ΚΥΚ για τις τρίτες χώρες - Απόφαση για την επιβολή ανωτάτου ορίου στην απόδοση των σχολικών δαπανών σε εξαιρετικές περιπτώσεις - ΓΕΔ)
      (2019/C 4/32)
      Γλώσσα διαδικασίας: η γαλλική
      
         Διάδικοι
      
      
         Προσφεύγοντες: PO, PP, PQ και PR (εκπρόσωποι: αρχικώς N. de Montigny και J.-N. Louis, στη συνέχεια N. de Montigny, δικηγόροι)
      
         Καθής: Ευρωπαϊκή Υπηρεσία Εξωτερικής Δράσης (εκπρόσωποι: S. Marquardt και R. Spac, επικουρούμενοι από τους M. Troncoso Ferrer, F.-M. Hislaire και S. Moya Izquierdo, δικηγόρους)
      
         Αντικείμενο
      
      Προσφυγή δυνάμει του άρθρου 270 ΣΛΕΕ με αίτημα την ακύρωση των αποφάσεων της ΕΥΕΔ να μην αποδώσει στους προσφεύγοντες για το σχολικό έτος 2015/2016 τις σχολικές δαπάνες που υπερβαίνουν το ποσό το οποίο αντιστοιχεί στο ανώτατο προβλεπόμενο όριο για τις τρίτες χώρες (έξι φορές το βασικό ανώτατο όριο) αυξημένο κατά 10 000 ευρώ (συνολικά 27 788,40 ευρώ).
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή.
               
            
                  2)
               
               
                  Οι ΡΟ, ΡΡ, PR και PR φέρουν τα δικαστικά έξοδά τους και καταδικάζονται στα δικαστικά έξοδα στα οποία υποβλήθηκε η Ευρωπαϊκή Υπηρεσία Εξωτερικής Δράσης (ΕΥΕΔ).
               
            
         (1)  EE C 475 της 19.12.2016.